ප‍්‍රශ්නය-: ඔබවහන්සේ මුල ඉඳන්ම හිටියේ විධායක ජනාධිපති ක‍්‍රමය අහෝසි කරන්න  ඕනෑ කියන මතයේ. නමුත් හෙළ උරුමය ඉන්නේ විධායක ජනාධිපති ක‍්‍රමය අහෝසි නොකර ඇතැම් බලතල අඩු කළ යුතුයි කියන මතයේ. මෙතන පටලැවිල්ලක් තිබෙනවා නේද? පිළිතුර-: අපි හැමවිටම නම්‍යශීලීයි. විධායක ජනාධිපති ක‍්‍රමය අහෝසි කළ යුතුයි කියන එක තමයි අපේ ප‍්‍රතිපත්තිය. දැන් ක‍්‍රියාත්මක වෙන්නේ දින සියයක වැඩ පිළිවෙළක්. විධායක ජනාධිපති ක‍්‍රමය අහෝසි කරනවා නම් ජනමත විචාරණයක් පැවැත්විය යුතුයි. ජනමත විචාරණයකට කල් මදි. නමුත් විධායක ජනාධිපති ක‍්‍රමය සංශෝධනය කරන්න පුළුවන්.  අපි යෝජනා කරනවා එහෙම නම් 17 සංශෝධනය නැවත ක‍්‍රියාත්මක කරන්න. මේ ගමන මෙතනින් අවසන් වෙන්නේ නෑ. අලූත් ආණ්ඩු ක‍්‍රම ව්‍යවස්ථාවක් එනවනේ අනාගතේ. ඒකෙන් විධායක ජනාධිපති ක‍්‍රමය අහෝසි කර දමා නාමමාත‍්‍රික ජනාධිපති කෙනෙක් තියමු.  